ТЕМА № 7

ВТОРА БЪЛГАРСКА ДЪРЖАВА

1185 – 1187 ВЪСТАНИЕТО НА АСЕН И ПЕТЪР И ВЪЗСТАНОВЯВАНЕТО НА БЪЛГАРСКАТА ДЪРЖАВА

През ХІ и ХІІ век българите водят постоянни и упорити борби за възстановяване на своята държава.

Кулминацията на борбите за освобождение е въстанието на Асен и Петър в Търново през 1185-1187 г., което постига възстановяването на българската държава. То съвпада с кризата на Византия при император Андроник Комнин (1183-1185) и неговото убийство от Исак ІІ Ангел (1185-1195).

Братята Асен и Петър вдигат въстанието в Търново в края на октомври 1185 г. при освещаването на църквата „Св. Димитър”. Според слуховете Свети Димитър Чудотворецът е изоставил град Солун и станал закрилник на българите..

През 1189 г. през земите на България преминава Третият кръстоносен поход на германския император Фридрих І Барбароса. Латините сключват мирен договор с българите.

 След преминаването на кръстоносците Исак ІІ Ангел предприема нов поход срещу България през 1190 г. В един старопланински проход Асен и Петър устройват засада и византийците претърпяват пълно поражение, а императорът едва се спасява с бягство.

Византийската дипломация успява да организира вътрешни заговори в българския двор. В резултат на това Боляринът Иванко – родственик на Асеневци – убива цар Асен през 1196 г. но скоро е прогонен от цар Петър и избягва във Византия.

Година по-късно Петър също става жертва на болярски заговор. На престола идва третият от братята Асеневци – цар Калоян (1197-1207), който е прекарал дълги години в императорския двор в Константинопол.